CELEX: 32021D1048
Language: ro
Date: 2021-06-22 00:00:00
Title: Decizia (PESC) 2021/1048 a Comitetului politic și de securitate din 22 iunie 2021 de prelungire a mandatului șefului Misiunii de asistență a Uniunii Europene pentru gestionarea integrată a frontierelor în Libia (EUBAM Libya) (EUBAM Libya/2/2021)

28.6.2021   
               
               
                  RO
               
               
                  Jurnalul Oficial al Uniunii Europene
               
               
                  L 228/1
               
            
         DECIZIA (PESC) 2021/1048 A COMITETULUI POLITIC ȘI DE SECURITATE
         din 22 iunie 2021
         de prelungire a mandatului șefului Misiunii de asistență a Uniunii Europene pentru gestionarea integrată a frontierelor în Libia (EUBAM Libya) (EUBAM Libya/2/2021)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38 al treilea paragraf,
         având în vedere Decizia 2013/233/PESC a Consiliului din 22 mai 2013 privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya) (1), în special articolul 9 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     În temeiul articolului 9 alineatul (1) din Decizia 2013/233/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile relevante în scopul exercitării controlului politic și a conducerii strategice a EUBAM Libya, inclusiv decizia de numire a șefului misiunii.
                  
               
                     (2)
                  
                  
                     La 14 ianuarie 2021, COPS a adoptat Decizia (PESC) 2021/59 (2), numind-o pe dna Natalina CEA în calitatea de șef al misiunii EUBAM Libya pentru perioada cuprinsă între 1 februarie 2021 și 30 iunie 2021.
                  
               
                     (3)
                  
                  
                     La 18 iunie 2021, Consiliul a adoptat Decizia (PESC) 2021/1009 (3) de prelungire a duratei mandatului EUBAM Libya de la 1 iulie 2021 până la 30 iunie 2023.
                  
               
                     (4)
                  
                  
                     Înaltul Reprezentant al Uniunii pentru afaceri externe și politica de securitate a propus prelungirea mandatului dnei Natalina CEA în calitatea de șef al misiunii EUBAM Libya de la 1 iulie 2021 până la 30 iunie 2022,
                  
               ADOPTĂ PREZENTA DECIZIE:
         
            Articolul 1
            Mandatul dnei Natalina CEA în calitatea de șef al misiunii EUBAM Libya se prelungește de la 1 iulie 2021 până la 30 iunie 2022.
         
         
            Articolul 2
            Prezenta decizie intră în vigoare la data adoptării.
            Se aplică de la 1 iulie 2021.
         
         
            Adoptată la Bruxelles, 22 iunie 2021.
            
               
                  Pentru Comitetul politic și de securitate
               
               
                  Președintele
               
               S. FROM-EMMESBERGER
            
         
         
            (1)  JO L 138, 24.5.2013, p. 15.
         
            (2)  Decizia (PESC) 2021/59 a Comitetului politic și de securitate din 14 ianuarie 2021 privind numirea șefului Misiunii de asistență a Uniunii Europene pentru gestionarea integrată a frontierelor în Libia (EUBAM Libya) (EUBAM Libya/1/2021) (JO L 26, 26.1.2021, p. 3).
         
            (3)  Decizia (PESC) 2021/1009 a Consiliului din 18 iunie 2021 de modificare a Deciziei 2013/233/PESC privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya) (JO L 222, 22.6.2021, p. 18).